recursal/SuperWikiNEXT-32B huggingface dataset:
Untuk kegunaan lain, sila lihat N (nyahkekaburan).

|  |  |
| --- | --- |
|  | Cari ***N*** atau ***N*** dalam Wikikamus bahasa Melayu, kamus bebas. |

**N** ialah huruf Rumi yang ke-14. Namanya disebut **en** (IPA: [en]).

Sejarah
-------

Salah satu hieroglif berupa ular di Mesir Purba digunakan untuk membawa bunyi huruf J seperti dalam perkataan "**j**ari", kerana perkataan Mesir bagi "ular" berbunyi *djet*. Dipercayai bahawa bangsa Semitik di Mesir menyesuaikan hieroglif untuk mereka abjad terulung, dan oleh itu menggunakan lambang ular bagi bunyi N, kerana perkataan mereka bagi "ular" mungkin sekali bermula dengan konsonan berkenaan. Namun, nama huruf ini alam abjad Phoenicia, Ibrani, Aramia dan Arab berbunyi *nun*, iaitu "ikan" dalam sesetengah bahasa tersebut. Huruf ini berbunyi /n/ - seperti dalam abjad-abjad Yunani, Etruscan, Latin dan kesemua bahasa moden. 

| Hieroglif Mesir bagi 'J' | N Proto-Semitik | N Phoenicia | N Etruscan | Nu Yunani |
| --- | --- | --- | --- | --- |
|  |  |  |  |  |

Kegunaan
--------

N berfungsi sebagai konsonan sengau gigi atau alveolar dalam hampir kesemua bahasa yang memakai huruf Rumi. Salah satu dwihuruf yang menyertakan huruf <n> ialah <ng>, yang menghasilkan konsonan sengau velar, seperti dalam perkataan "se**ng**au".

Dalam huruf IPA, huruf kecil [n] melambangkan konsonan sengau alveolar. Huruf besar [ɴ] yang dikecilkan pula melambangkan bunyi konsonan sengau uvular.

Kod-kod pengkomputeran
----------------------

Perwakilan alternatif N

|  |  |
| --- | --- |
| fonetik NATO | Kod Morse |
| November | –· |
|  |  |  | ⠝ |
| Bendera isyarat | Semafora | Panduan ASL | Braille |


| Titik kod | Huruf besarN | Huruf keciln |
| --- | --- | --- |
| Unikod | U+004E | U+006E |
| ASCII | Perpuluhan | 78 | 110 |
| Perduaan | 01001110 | 01101110 |
| EBCDIC | 213 | 149 |

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***N***. |

* Ń
* Ñ
* Ň

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |

Rujukan
-------
|  |
| --- |
| **Buku / Novel** |
|  |
| Islam Dan Ekonomi |
| **Siri** |  |
| **Pengarang Asal** | Asyraf Hj. Ab Rahman, Fadzli Adam, Nizaita Omar |
| **Penterjemah** |  |
| **ISBN** | 978-983-2888-88-8 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Universiti Malaysia Terengganu |
| **Negara** | Malaysia |
| **Bahasa** | Melayu |
| **Tahun Keluaran** | 2007 |
| **Bilangan Muka Surat** |  |
| **Harga** | RM19.20 |

Buku **Islam Dan Ekonomi** merupakan buku yang diterbitkan oleh Universiti Malaysia Terengganu, dengan nombor ISBN 978-983-2888-88-8. Ia berharga RM19.20.

Buku Islam Dan Ekonomi ini dikarang oleh *Asyraf Hj. Ab Rahman, Fadzli Adam, Nizaita Omar* dan diterbitkan pada tahun 2007.

Ringkasan
---------

Buku ini membicarakan tentang sistem ekonomi Islam tentang urusan ekonomi dan kewangan umat manusia. Beberapa pendekatan Islam dalam menyelesaikan masalah berkaitan harta seperti konsep pencarian, pengurusan dan pengagihannya turut dibincangkan. Konsep ekonomi terkawal yang diamalkan dalam Islam meletakkan zakat sebagai satu tanggungjawab sosial selain pengharaman amalan riba yang memusnahkan nilai kasih sayang dan keharmonian hidup dalam masyarakat.

Pautan luar
-----------

* Islam Dan Ekonomi
**Isospin** dalam fizik merupakan simetri yang timbul daripada kesamaan neutron dan proton dalam pandangan daya nukleus kuat. Walaupun neutron dan proton berlainan dari segi daya keelektromagnetan kerana cas elektrik yang berbeza, saling-tindak nukleus kuat di antara neutron dengan zarah lain adalah sama seperti saling-tindak nukleus kuat di antara proton dengan zarah lain.

Meniru kerangka pemerihalan kuantum momentum sudut, proton dan neutron dikatakan berada dalam doublet isospin *I* = 1/2, iaitu proton dengan *I*3 = +1/2 dan neutron dengan *I*3 = -1/2.

Begitulah *π* berada dalam triplet isospin (*I*=1; *I*3 = +1 untuk *π*+, *I*3 = +1 untuk *π*0, dan *I*3 = +1 untuk *π*-), *K* dan {\displaystyle {\overline {K}}} keduanya doublet. *Λ* pula adalah singlet (*I* = 0), sementara *Σ* di dalam triplet, dan *Ξ* doublet. 

**Rumus Gell-Mann—Nishijima** memberikan hubungan di antara *I*3 dengan cas elektrik *Q*:

*Q* = *I*3 + *Y*/2

di mana hipercas *Y* = *B* + *S*, iaitu hasiltambah nombor barion dengan keanehan.

Isospin jumlah diabadikan, kecuali dalam tidak-balas daya nukleus lemah.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Pada tahun 2000, terdapat 6 juta penganut Islam di Amerika Syarikat. Satu juta bermastautin di California. Warga Islam di Amerika lebih ramai daripada penganut agama Yahudi.

Pada tahun 1993, terdapat 800 buah masjid di Amerika dan bilangannya kemudian meningkat hingga 2,000. Paul Findley dalam bukunya Silent No More: Confronting America’s False Images of Islam menyatakan orang Islam yang pertama sekali tiba di Amerika ialah hamba abdi kulit hitam yang dijual menjadi hamba abdi mulai tahun 1530 di Afrika Barat. Mereka dijual kepada pedagang-pedagang kulit putih dan selanjutnya dibawa ke Brazil, kepulauan Carribean dan Amerika.

Peninju Muhammad Ali memeluk agama Islam pada tahun 1964.Nama besar ini menyebabkan sukan tinju popular di beberapa negara Islam termasuk Malaysia.Muhammad Ali menggugurkan nama aslinya Cassius Clay kerana "Itu nama hamba abdi".

Ramai warga African-American yang Kristian kembali memeluk agama Islam. Mereka berasal dari keturunan hamba abdi dari Afrika Barat. Nama mereka diberi nama lain oleh majikan kulit putih yang memiliki mereka.

Peristiwa pengeboman Oklahoma City pada 20 April 1995 menyebabkan imej Islam terjejas.Hakikat sebenarnya ia dilakukan oleh Timothy Mc Veigh- seorang kulit putih. Peristiwa 911 turut menjejaskan imej umat Islam sehingga kini.

Profesor John L. Esposito, pengarah Pusat Persefahaman Kristian – Islam di Universiti Georgetown, Washington berjaya memberi pendedahan tentang Islam kepada masyarakat Kristian. Bukunya Islam, The Straight Path dan The Islamic Threat: Myth or Reality? menyedarkan pihak Kristian dan disenangi masyarakat Islam kerana lebih wibawa dan adil.

Malcolm X, seorang pejuang kulit hitam yang memeluk agama Islam dan menunaikan fardu haji memberi gambaran seorang Islam yang baik. Beliau tertarik kepada ajaran al Quran. Kesemua bersaudara. Kesemuanya menyembah Tuhan yang esa. Baginya Amerika perlu memahami agama Islam kerana ia satu-satunya agama yang mengenepikan masalah suku kaum. Saya tidak pernah melihat sebelum ini amalan persaudaraan oleh manusia pelbagai warna kulit.

Majlis Perhubungan Islam Amerika (Council on American Islamic Relations - CAIR) sedikit sebanyak dapat menjernihkan hubungan masyarakat Islam - Kristian di Amerika Syarikat. Malahan Jay Leno, tokoh lawak televisyen Amerika memohon maaf kepada CAIR.

Politik
-------

Pada tahun 2000 lebih 700 orang Islam bertanding bagi parti-parti Republikan dan Demokrat untuk dewan-dewan undangan negeri dan Kongres. Seramai 152 calon Islam menang kemudiannya.

Paul Findley mencadangkan orang Islam hendaklah secara terbuka memperkenalkan identiti mereka sebagai warga Islam dan berikhtiar menyampaikan kebenaran Islam kepada bukan Islam. Kedua, orang Islam mestilah mempertahankan agama mereka secara tegas terhadap apa juga anggapan yang tidak benar atau mengelirukan. Setiap orang Islam berkewajipan mempertahankan agamanya dari apa juga salah faham yang berbangkit walau di mana juga ia berlaku atau puncanya, termasuk di negara-negara lain seperti Filipina, Indonesia dan Afghanistan.

Rujukan
-------

1. ↑  Menangani salah faham terhadap Islam
Semenanjung Sinai , Teluk Suez (barat), Teluk Aqaba (timur) dari kapal angkasa bolak-balik STS-40
Untuk kegunaan lain, sila lihat Sinai.
**Semenanjung Sinai** atau **Sinai** (Bahasa Kubti: *sina* ⲥⲓⲛⲁ; Arab Mesir: *sina* سينا; Bahasa Arab, *sina'a* سيناء; *Sinin* dalam kebanyakan Bahasa Semitik, Ibrani: *סיני* *Si-nai*) merupakan satu semenanjung berbentuk segitiga yang terletak di antara Laut Mediterranean (ke utara) dan Laut Merah (ke selatan), yang terletak di Mesir. Ia mempunyai keluasan sebanyak 60,000 kilometer persegi.

Gunung Sinai terletak di sebelah selatan semenanjung ini.

Dalam Perang Enam Hari, Sinai telah dikuasai oleh Israel pada akhir perang. Pada 6 Oktober 1973, Mesir melancarkan Perang Yom Kippur, Untuk mengambil semula Semenanjung itu yang merupakan tempat pertempuran sengit antara pasukan Mesir dan Israel. Pada tahun 1982, hasil Perjanjian Perdamaian Israel-Mesir pada tahun 1979, Israel telah menarik diri daripada Semenanjung Sinai kecuali wilayah Taba yang perbalahan yang dikembalikan selepas keputusan yang dibuat oleh suatu komisi timbang tara pada tahun 1989.

Biara St. Catherine adalah biara Kristian tertua di dunia dan merupakan tarikan pelancong yang paling popular di Semenanjung Sinai

Sejarah
-------

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
	+ 2
* WorldCat Identities
	+ 1
	+ 2

 |
| Perpustakaan negara | 
* Jerman
* Israel
* Jepun
* Republik Czech

 |
| Lain-lain | 
* Arkib Negara (A.S.)

 |
Kedudukan Semenanjung Oshika
**Semenanjung Oshika** (Jepun: 牡鹿半島code: ja is deprecated  *Oshika-hantō*, juga disebut "Ojika") ialah sebuah semenanjung yang mengunjur ke arah tenggara di Lautan Pasifik dari pantai Wilayah Miyagi di timur laut Honshu, pulau utama Jepun.

Semenanjung ini paling kerap dikunjungi sebagai gerbang utama ke dalam pulau suci Kinkasan yang boleh dimasuki oleh feri yang datang dari pelabuhan pemburu paus Ayukawa di Ishinomaki, Miyagi dan juga dari bandar Onagawa.

Bencana 2011
------------

Semenanjunh Oshika adalah yang paling dekat di Honshu dengan pusat gempa bumi 2011, yakni pinggir laut timurnya kira-kira 72 kilometer (45 bt) jauhnya, cuma beberapa pulau kecil berdekatan yang terletak beberapa kilometer lebih dekat. Laporan pada 14 Mac mengkhabarkan bahawa 1,000 batang mayat dihanyutkan ke pantai semenanjung ini. Gempa bumi 11 Mac menganjakkan Semenanjung Oshika sebanyak 5.3 m (17 ka) ke arah pusat gempa dan menurunkan parasnya sebanyak 1.2 m (3.9 ka), menurut Lembaga Penerangan Geospatial di Tsukuba. Kedua-dua pergerakan daratan ini merupakan rekod buat Jepun, menurut perangkaan kerajaan. Banyak desa kecil di sepanjang pantai semenanjung yang ditadbir oleh Bandaraya Ishinomaki musnah teruk akibat gempa dan tsunami.

Lihat juga
----------

* Daerah Oshika, Miyagi
* Loji Kuasa Nuklear Onagawa

Rujukan
-------

1. ↑  "Magnitude 9.0 – Near The East Coast Of Honshu, Japan". United States Geological Survey (USGS). Dicapai pada 2011-03-13.
2. ↑  Kyodo News (15 Mac 2011). "2,000 more added to death toll in Miyagi". *Japan Times*. m/s. 1. Diarkibkan daripada yang asal pada 2012-07-29.
3. ↑  Kyodo News (19 March 2011). "Record land mass movements observed in quake-hit Miyagi". *Kyodo News*. Diarkibkan daripada yang asal pada 2011-03-22. Dicapai pada 19 March 2011.
4. ↑  Corkill, Edan, "Students' skills help to forge a new Tohoku", *Japan Times*, 25 September 2011, p. 7.

Pautan luar
-----------
Penghasilan bahan bacaan seperti buku cerita, buku teks dan buku rujukan braille di Malaysia bermula pada tahun 1948 oleh pegawai kebajikan Major D. R. Bridges. Beliau telah mengasaskan Persatuan Orang-orang Buta Malaysia ("Malaysian
Association for the Blind - MAB"). Selain itu, Major D. R. Bridges turut berusaha bagi menerbitkan bahan braille bagi Rumah St.Nicholas dengan menubuhkan Unit Penerbitan Braille ("Braille Publishing Unit - BPU"). Selain menerbitkan bahan-bahan braille, ia bertujuan bagi memberikan peluang pekerjaan bagi orang-orang buta.

Selain menerbitkan bahan braille bagi Rumah St.Nicholas, Unit Penerbitan braille juga turut bertanggungjawab bagi menghasilkan bahan bacaan braille bagi Sekolah Princess Elizabeth untuk orang-orang buta ("Princess Elizabeth School for the Blind - PES") apabila ia ditubuhkan pada tahun 1953 di atas sebidang tanah yang dihadiahkan oleh Sultan Johor bersama dengan dana sumbangan expatriate British sempena menyambut perkahwinan Puteri Elizabeth. Sekolah Princess Elizabeth kemudiannya diletakkan di bawah pentadbiran Persatuan Orang-orang Buta Malaysia.

Persatuan Orang-orang Buta Malaysia turut berkembang dan memperkenalkan beberapa perkhidmatan untuk orang-orang buta, termasuk Pusat latihan Gurney pada tahun 1952 dan unit Penempatan Kerja. Unit Penerbitan braille kemudiannya dipindahkan ke Persatuan Orang-orang Buta Malaysia dengan kakitangannya masih merupakan kakitangan kerajaansekitar 1960-an. 

Dengan perkembangan pendidikan dikalangan orang buta semakin meningkat, Unit Penerbitan braille di bawah Persatuan Orang-orang Buta Malaysia tidak lagi mampu menghasilkan bahan yang mencukupi, Sekolah St. Nicholas dan Society of the Blind di Malaysia telah membeli peralatan cetakan braille mereka sendiri untuk memenuhi keperluan khusus mereka. Menjelang permulaan 1980-an, Seksyen Pendidikan Khas di Kementerian Pendidikan memutuskan bahawa mereka perlu memiliki kepakaran braille sendiri dan telah menubuhkan seksyen percetakan braille di Sekolah Pendidikan Khas Setapak, dan tidak lagi membuat tempahan dari MAB. 

Pada awalnya seksyen percetakan braille di bawah Seksyen Pendidikan Khas berjaya menghasilkan beberapa jilid bahan braille, tetapi usaha tersebut terjejas selepas berlaku kerosakan pencetak braille, dan pengeluaran buku braille tergantung. Pelajar-pelajar buta pula terpaksa menyalin buku mereka sendiri atau mendapatkan bantuan guru pusat sumber mereka.

Pada tahun 1993, Tetsuji Tanaka, Pengarah Esekutif dan Pengerusi Perpustakaan braille Jepun melakukan usaha bagi melatih sehingga 100 orang dari negara-negara Asia untuk menghasilkan bahan braille menggunakan komputer. Ini termasuk NCBM, Organisasi Ahli dan Jabatan Pendidikan Khas.

Rujukan
-------

* A SHORT HISTORY OF BRAILLE PRODUCTION IN MALAYSIA By Ivan Ho Tuck Choy, Executive Director, National Council for the Blind, Malaysia
Kedudukan Semenanjung Trinity.
**Semenanjung Trinity** merupakan bagaian paling ke utara di Semenanjung Antarctik. Ia mengunjur ke arah timur laut sekitar 130 km (80 batu) ke Tanjung Dubouzet daripada garis maya yang menghubungkan Tanjung Kater di pantai barat laut dengan Tanjung Longing di pantai tenggara. Prime Head merupakan titik paling ke utara di semenanjung ini. Kira-kira 20 kilometer di tenggara Prime Head terletaknya Teluk Hope di mana Pangkalan Esperanza milik Argentina terletak.

Sejarah
-------

Ia ditemui buat pertama kali pada 30 Januari 1820 oleh Edward Bransfield, Master, Tentera Laut Diraja, tidak lama selepas beliau mencarta Kepulauan Shetland Selatan yang dijumpai di kawasan sekitar. Berikutan penemuan semenanjung ini, pembuat carta menggunakan pelbagai nama seperti Tanah Trinity, Tanah Palmer, dan Tanah Louis Philippe untuk merangkul merit sejarah. Nama yang dicadangkan diterbitkan daripada "Tanah Trinity", diberikan oleh Bransfield pada tahun 1820 berkemungkinan besar untuk menghargai pengkorporatan Trinity House, pihak berkuasan juru malim maritim yang berasal daripada Britain.

Peta
----

* Trinity Peninsula. Scale 1:250000 topographic map No. 5697. Institut für Angewandte Geodäsie and British Antarctic Survey, 1996.

Pautan luar
-----------

* Composite Gazetteer of Antarctica – ID 14958: Trinity Peninsula

Koordinat: 63°37′S 058°20′W﻿ / ﻿63.617°S 58.333°W﻿ / -63.617; -58.333


| * l
* b
* s
Antartika |
| --- |
| Am | 
* Sistem Perjanjian Antartika
* Iklim
* Penjajahan
* Demografi
* Ekonomi
* Ekspedisi
* Kem lapangan
* Bendera
* Geografi
* Geologi
* Sejarah
* Mamalia
* aktiviti ketenteraan
* Kawasan yang dilindungi
* Agama
* Stesen penyelidikan
* Telekomunikasi
* Tuntutan wilayah
* Masa
* Pelancongan
* Pengangkutan
* Gunung berapi
* Hidupan Liar

 |  |
| Kawasan geografi | 
* Semenanjung Antartika
* Antartika Timur
* Antartika Barat
* Ekozon
* Titik ekstrim
* Kepulauan

 |
| Jalan Air | 
* Tasik Vostok
* Senarai sungai
* McMurdo Sound
* Laut Ross
* Lautan Selatan
* Laut Weddell
* Tasik CEC

 |
| Peneroka terkenal | 
* Roald Amundsen
* Richard E. Byrd
* Douglas Mawson
* James Clark Ross
* Robert Falcon Scott
* Ernest Shackleton
* *lebih...*

 |
| 
* Kategori Kategori
* Laman Commons Commons
* Ikon portal Portal Antartika
* Indeks

 |
Kehidupan awal
--------------

Lusi pertama kali muncul di panggung pada usia 10 di Mayflower Teater, Southampton, bersama Phillip Schofield dalam s Andrew Lloyd Webber' *Yusuf dan Amazing Technicolor Dreamcoat*. Lusi melanjutkan pengajian Matematik, Ekonomi, dan Inggeris di Peter Symonds College, Winchester, mendapatkan semua Sebuah Kelas di A Level, sebelum membaca undang-undang di University College London. Ia lulus dengan [02:01] [] pada tahun 2006.

Kerjaya
-------

debut penampilan Lusi di film bersama Ricci Harnett, Zara Dawson dan Lee Otway, dalam filem *Bernapaslah* .

Pada tahun 2011, Lusi dimainkan Puteri Li Hua dalam Kru Studios' *The Chronicles Melayu: Keturunan*. Dia ditawarkan bahagian selepas pertemuan kesempatan dengan pelakon utama Stephen Rahman-Hughes di London, yang langsung disyorkan Lusi ke Studio. Setelah audisi online, dia memenangi peranan dan diterbangkan ke Kuala Lumpur. Filem yang diperlukan Lusi untuk bercakap Bahasa Melayu, yang dia perlu belajar fonetik 

Lusi telah muncul dalam iklan kempen profil tinggi seperti Diet Coke (dengan  Duffy), dan Greenpeace.

Lusi juga bintang-bintang di*Jack Falls*sebagai Carly, kesimpulan dari trilogi didahului oleh*Jack Says*dan*Jack Said* .

Kehidupan peribadi
------------------

Lusi fasih berbicara Mandarin.

Filemografi
-----------

Filem| Tahun | Tajuk | Watak | Catatan |
| --- | --- | --- | --- |
| 2010 | *Breathe* | Lauren |  |
| 2011 | *Jack Falls* | Carly |  |
| 2011 | *The Malay Chronicles: Bloodlines* | Puteri Meng Li Hua |  |

Pautan Luar
-----------

* Jing Lusi di Pangkalan Data Filem Internet (IMDb)
* Official website
* Facebook
* Twitter
**Sekolah Kebangsaan (LKTP) Bukit Batu** atau nama ringkasnya *SK LKTP Bukit Batu*, merupakan sebuah Sekolah kebangsaan yang terletak di JKR 3820, LKTP Felda Bukit Batu.

Latar Belakang
--------------

Pada 2009, Sekolah Kebangsaan (LKTP) Bukit Batu memiliki 196 pelajar lelaki dan 190 pelajar perempuan, menjadikan jumlah keseluruhan murid seramai 386 orang. Ia mempunyai seramai 29 orang guru.2009

Sekolah Kebangsaan LKTP Bukit batu terletak di kawasan seluas lebih kurang 8 ekar di tengah-tengah penempatan Felda Bukit Batu, kira-kira 27 KM dari Bandar Kulai. Sekolah ini dibuka pada hari Ahad 1965 untuk menampung keperluan pendidikan asas anak-anak peneroka yang baru berpindah masuk ke kawasan penempatan ini. Tanaman yang diusahakan pada ketika itu adalah getah, tetapi kini kebanyakan peneroka felda ini lebih memilih untuk menanam kelapa sawit. Bangunan asal seolah ini merupakan satu blok bangunan papan yang mengandungi 6 buah bilik darjah, 1 buah pejabat Guru Besar, 1 blok tandas, dan 1 blok kantin. Enrolmen murid terus bertambah sehingga memerlukan satu blok tambahan dua tingkat yang dibina pada tahun 1970 , mengandungi 6 buah bilik darjah dan tandas. Pada tahun 2000, dengan keprihatinan pihak kementerian pendidikan sekali lagi sekolah diperuntukan dengan bangunan 4 tingkat di mana ia mengandungi 1 unit makmal sains, 1 unit bilik Kemahiran Hidup (KH), 1 unit bilik mesyuarat, 1 unit bilik guru, 1 unit bilik komputer, 6 unit bilik darjah, 1 unit bilik muzik, 1 unit pusat sumber dan tandas guru serta murid. 

Lima buah rumah guru telah dibina, namun kedudukan sekolah yang jauh dari jalan utama dan Bandar Kulai, maka rumah guru telah ditambah mejadikan 11 unit. Malah, dengan pembukaan Projek Lebuhraya Utara Selatan (PLUS), Felda Bukit Batu tidak lagi terpencil dan mudah dihubungi. 

Murid-murid sekolah ini terdiri daripada anak-anak peneroka, cucu peneroka, pegawai PLUS, anak penduduk Kg Pekan Bukit Batu, pekerja-perkerja ladang atau dari kilang yang berhampiran.

Lagu Sekolah
------------

Sekolahku yang permai  

Tempatku menimba ilmu  

Jasa dan baktimu tetap diingati  

Mendukung masyarakat maju  

SK LKTP Bukit Batu  

Teras pendidikan negara  

Pengorbanan guru tidak kami lupakan  

Membentuk insan berhemah mulia  

Guru mendidik penuh dedikasi  

Ke arah sekolah bestari  

Murid cemerlang Negara gemilang  

Itulah cita-cita yang murni  

Sekolahku yang tercinta  

Megah membangun bersama  

Pengetahuan asas kemajuan  

Semoga kekal selamanya

Pencapaian
----------

"District Best Conductor" dalam pertandingan choral speaking peringkat daerah oleh, adik Zulhairi Suffian Bin Sahaludin.

Alamat
------

Sekolah Kebangsaan (LKTP) Bukit Batu
JKR 3820, LKTP Felda Bukit Batu
81020, Kulai
Johor, Malaysia
Telefon : +6076512405
Fax  : +6076512405

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Laman rasmi
* Laman Facebook
* Laman umum carian sekolah
Sebarang mumia yang dipaparkan di British Museum.
**Mumia** merupakan manusia atau haiwan mati yang dipelihara kulit dan organ-organnya secara pendedahan atau keterdedahan kepada bahan kimia, kesejukan melampau, kelembapan yang amat rendah, atau ketiadaan udara, supaya mayat atau bangkai yang ditemui itu tidak mereput lagi jika disimpan dalam keadaan nyaman dan kering. 

Mumia manusia mahupun haiwan telah ditemui di setiap benua, baik sebagai hasil peliharaan semula jadi mahupun keadaan luar biasa, dan sebagai artifak kebudayaan. Lebih sejuta batang mumia haiwan telah ditemui di Mesir, kebanyakannya kucing. Banyak juga mumia Mesir daripada burung sekendi, malah hasil penarikhan radiokarbon menunjukkan bahawa mumia burung sekendi yang dianalisis itu datang daripada tempoh tahun 450 hingga 250 SM.

Selain daripada mumia terkenal Mesir Purba, pemumiaan merupakan sebuah ciri-ciri yang terdapat dalam beberapa budaya purba di kawasan-kawasan kontang Amerika dan Asia. Mumia Spirit Cave di Fallon, Nevada, Amerika Utara ditarikhkan setepatnya pada lebih 9,400 tahun. Sebelum penemuan ini, mumia olahan manusia yang paling tua ialah mayat kanak-kanak, salah sebatang mumia Chinchorro yang terdapat di Lembah Camarones, Chile, yang bertarikh sekitar 5050 SM. Mayat manusia terawet semula jadi yang tertua dikenali ialah kepala penggal yang berumur 6,000 tahun yang ditemui pada 1936 AD di tapak Inca Cueva No. 4 di Amerika Selatan.

Perkataan mumia berasal daripada bahasa Arab Zaman Pertengahan iaitu *mūmiya* (مومياء) dan perkataan Parsi *mūm* "lilin", yang bermaksud mayat yang diawet, dan juga bahan pengawet yang mengandungi bitumen, dan juga "bitumen".

Rujukan
-------

1. ↑  "Egyptian Animals Were Mummified Same Way as Humans". news.nationalgeographic.com. Dicapai pada 2 November 2008.
2. ↑  Wasef, S.; Wood, R.; Merghani, S. El; Ikram, S.; Curtis, C.; Holland, B.; Willerslev, E.; Millar, C.D.; Lambert, D.M. "Radiocarbon dating of Sacred Ibis mummies from ancient Egypt". *Journal of Archaeological Science: Reports*. **4**: 355–361. doi:10.1016/j.jasrep.2015.09.020.
3. ↑  Bartkusa, Luke; Amarasiriwardena, Dulasiri; Arriaza, Bernardo; Bellis, David; Yañez, Jorge (2011). "Exploring lead exposure in ancient Chilean mummies using a single strand of hair by laser ablation-inductively coupled plasma-mass spectrometry (LA-ICP-MS)". *Microchemical Journal*. **98** (2): 267–274. doi:10.1016/j.microc.2011.02.008. ISSN 0026-265X.
4. ↑  "Andean Head Dated 6,000 Years Old". archaeometry.org. Dicapai pada 20 February 2009.
5. ↑  "Online Etymology Dictionary: mummy". etymonline.com. Dicapai pada 8 November 2013.
6. ↑  "origin of word "mummy"". Dictionary.reference.com. Dicapai pada 9 March 2012. Also "mummy" in *New English Dictionary on Historical Principles*. Also "momie" in CNRTL.fr (in French).
Nukleus atom ialah satu himpunan dua jenis nukleon: proton (merah) dan neutron (biru). Di dalam gambar ini, semua proton dan neutron kelihatan seperti bola-bola kecil yang melekat antara satu sama lain. Hakikatnya, nukleus atom sebenar tidak kelihatan seperti ini, seperti yang difahami dalam fizik nuklear moden. Nukleus sebenar hanya boleh digambarkan oleh mekanik kuantum. Contohnya, di dalam nukleus yang sebenar, setiap nukleon berada di pelbagai tempat serentak dan tersebar di dalam nukleus.
Dalam kimia dan fizik, **nukleon** ialah salah satu zarah yang membentuk nukleus atom. Setiap nukleus atom terdiri daripada satu atau lebih nukleon, dan satu atom terdiri daripada sekumpulan nukleus yang dikelilingi oleh satu atau lebih elektron. Terdapat dua jenis nukleon: proton dan neutron. Nombor jisim bagi isotop tertentu adalah sama dengan jumlah nukleonnya. Oleh itu, istilah nombor nukleon boleh digunakan untuk menggantikan penggunaan istilah nombor jisim atau nombor jisim atom yang lebih biasa.

Sehingga tahun 1960-an, nukleon dianggap sebagai zarah asas yang tidak boleh dipecahkan menjadi bahagian yang lebih kecil. Sekarang, ia diketahui sebagai zarah komposit yang terdiri daripada tiga kuark yang diikat oleh apa yang dipanggil interaksi kuat. Interaksi antara dua atau lebih nukleon dipanggil interaksi antara nukleon atau daya nuklear, yang juga disebabkan oleh interaksi kuat. (Sebelum penemuan kuark, istilah "interaksi kuat" merujuk hanya kepada interaksi antara nukleon.)

Nukleon terletak di sempadan di mana fizik zarah dan fizik nuklear bertindih. Fizik zarah, terutama sekali kromodinamik kuantum, memberikan persamaan asas yang menjelaskan ciri-ciri kuark dan interaksi kuat. Persamaan ini boleh menjelaskan bagaimana kuark bergabung membentuk proton dan neutron (serta hadron-hadron yang lain). Namun, apabila beberapa nukleon disatukan membentuk nukleus atom (nuklid), persamaan-persamaan asas ini akan menjadi terlalu sukar untuk diselesaikan (lihat kekisi QCD). Sebaliknya, nuklid dikaji dalam fizik nuklear yang mengkaji nukleon dan interaksinya berdasarkan anggaran dan model, seperti dalam model petala. Model-model ini boleh menjelaskan dengan jayanya ciri-ciri nuklid, contohnya sama ada nuklid tertentu boleh melalui pereputan radioaktif.

Proton dan neutron kedua-duanya adalah barion dan fermion. Dalam peristilahan fizik zarah, kedua-dua zarah ini membentuk kembar isospin (**I** = ​1⁄2). Ini menjelaskan mengapa jisim kedua-duanya adalah hampir serupa, dengan neutron hanya 0.1% lebih berat berbanding proton.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Flavius Odoacer** (435–493) , juga dikenali sebagai **Flavius** **Odovacer** (Bahasa Itali: *Odoacre*, Bahasa Latin: *Odoacerus,* Bahasa German: *Odoaker*), adalah seorang tentera pada tahun 476 seterusnya menjadi raja Itali pertama (476-493). Pemerintahan beliau menandakan runtuhnya Empayar Rom Barat. Walaupun seluruh Semanjung Itali berkuasa di tangan beliau, beliau mewakili diri beliau sendiri sebagai klien Julius Nepos dan selepas kematian Julius Nepos pada tahun 480, beliau mewakili dirinya sebagai klien Maharaja Bizantin. Odoacer menggunakan nama panggilan Roman iaitu *patrician* (Bangsawan)*,* nama panggilan yang diberikan oleh Maharaja Zeno, tetapi beliau juga dirujuk sebagai seorang raja (Bahasa Latin: *Rex*) di dalam banyak dokumen dan beliau sendiri menggunakan nama panggilan tersebut di dalam konsul Basilius. Odoacer memperkenalkan beberapa perubahan terpenting di dalam sistem pentadbiran Itali. Beliau pernah menyokong Senat Rom dan dapat mengagihkan kawasan kepada pengikutnya tanpa banyak bantahan. Pergolakan di antara pahlawan-pahlawan beliau membawa kepada keganasan pada tahun 477-478, tetapi tiada gangguan berlaku semasa tempoh pemerintahannya selepas tahun 478. Walaupun Odoacer ialah penganut agama Kristian Arianisme, beliau jarang mengikuti upacara keagamaan gereja negeri ortodoks dan trinitarian Empayar Rom.

Rujukan
-------



|  |  |
| --- | --- |
|  | Wikimedia Commons mempunyai media berkaitan ***Odoacer*** |

* "Odoacer". *The American Cyclopædia*. 1879.

Sumber
------

* Thompson, E. A. *Romans and Barbarians: The Decline of the Western Empire*. Madison: University of Wisconsin Press, 1982. ISBN 0-299-08700-X.


|  |  |  |
| --- | --- | --- |
| Didahului oleh**Romulus AugustusMaharaja Rom Barat** | **Raja Itali**476–493 | Diikuti oleh:**Theodoric Agung** |

Templat:Antique Kings of Italy
**Ikan Alu-Alu Besar** atau nama saintifiknya *Sphyraena barracuda*, adalah sejenis spesies ikan laut dan banyak terdapat di pesisir pantai dalam famili Sphyraenidae. Ikan Alu-Alu Besar termasuk dalam aturan Perciformes dan keluarga Sphyraenidae.

Tingkah laku
------------

Great barracuda with prey
Ikan Alu-alu Besar hidup di laut terbuka. Ikan Alu-alu Besar merupakan pemangsa kuat makan dan memburu menggunakan menunggu untuk menyerang hendap. Ia bergantung pada kejutan dan kelajuan kepantasan jarak pendek (sehingga 27 mph (43 km/h) bagi mengatasi mangsa mereka, mengabaikan ketangkasan. Barracudas lebih kurang bersosial di habitat mereka. Ikan muda dan belum matang seringkali berkumpulan dalam kawanan.

Makanannya terdiri dari hampir sepenuhnya ikan dari pelbagai jenis. Ikan Alu-alu Besar apabila kenyang mungkin cuba menghalau kawanan ikan mangsa ke autan cetek, di mana mereka mengaja mereka sehingga bersedia untuk kembali memburu.

Rujukan
-------

1. ↑  Sphyraena barracuda di MyBIS

Pautan luar
-----------

* Ikan Alu-Alu BesarAlu-Alu Besar di fishbase
**Jabatan Pelajaran Negeri Kedah** telah ditubuhkan pada tahun 1906. Penguasa Pelajaran Kedah yang pertama ialah Tunku Yahaya bin Tunku Zainal Abidin. 

Pada tahun 1906-1916, JPN Kedah terletak di sebuah rumah kedai dua tingkat di jalan Sultan Muhamad Jiwa yang kini diduduki oleh Thean Teik Printing Press. Kemudiannya, pada tahun 1917, JPN Kedah berpindah ke Tingkat Atas Bahagian Tengah, Goverment English School, Jalan Langgar iaitu Kolej Sultan Abdul Hamid sekarang.

Pada tahun 1926. JPN Kedah sekali lagi berpindah ke Tingkat Atas Bangunan Pejabat Pos, Jalan Raja. Kemudiannya, pada tahun 1935, JPN Kedah berpindah pula ke Bangunan Pejabat Kerajaan yang terletak antara Panggung Cathay dan Pekan Rabu. Namun demikian, bangunan tersebut kini telah dirobohkan dan dibina rumah kedai. Pada tahun 1941, JPN Kedah berpindah pula ke Bangunan Dato' Wan Mohd Saman.

Seterusnya JPNK berpindah pula ke Bangunan Persekutuan, Jalan Sultan Badlishah pada tahun 1965. Dalam Rancangan Malaysia Ke-6, kerajaan telah meluluskan peruntukan untuk pembinaan bangunan JPNK. Majlis perletakan batu asas bangunan JPN Kedah telah disempurnakan oleh Yang Berbahagia Tan Sri Musa Hitam, Menteri Pelajaran Malaysia pada ketika itu di atas tapak Sekolah Kebangsaan Tunku Abdul Halim, Kompleks Pendidikan Jalan Stadium. 

Di tapak inilah bangunan JPN Kedah yang terdiri daripada dua blok bangunan empat tingkat dirancang untuk dibina. Namun demikian, faktor ekonomi dan perkembangan semasa telah menyebabkan projek pembinaan bangunan JPN Kedah telah tertangguh. Akhirnya, kerja-kerja pembinaan telah berjaya dimulakan pada bulan September 1996. Pada Bulan Jun 1998, bangunan empat tingkat yang bernilai RM7.4 juta di atas tapak seluas 5,300 meter persegi ini telah siap dibina. Bangunan ini telah mula digunakan secara rasminya pada 1 September 1998. 

Pada tahun 2009, ekoran perubahan struktur pentadbiran JPN Kedah yang melibatkan pertambahan bilangan pegawai dan staf sokongan, dua buah sektor telah berpindah ke Bangunan Wisma Persekutuan. Sektor berkenaan adalah Sektor Pengurusan Akademik dan Sektor Pengurusan Pembangunan Kemanusiaan.

Alamat
------

Kompleks Pendidikan,
Jalan Stadium,
05604 Alor Setar
 Malaysia
Telefon : +04-7404000

Rujukan
-------

* Jabatan Pendidikan Negeri Kedah.
* Laman Web Rasmi Jabatan Pendidikan Negeri Kedah
Bangunan Suruhanjaya Tinggi Australia di Bandar Seri Begawan
Australia dan Brunei menjalinkan hubungan diplomatik pada tahun 1984. Australia mempunyai suruhanjaya tinggi di Bandar Seri Begawan, dan Brunei mempunyai suruhanjaya tinggi di Canberra.

Sejarah
-------

Hubungan antara kedua-dua negara boleh dikesan semasa Perang Dunia II apabila Tentera Australia memainkan peranan penting untuk membebaskan Brunei daripada pendudukan Jepun pada 1945. Hubungan semasa antara kedua-dua negara terjalin sejak 1984 apabila Australia menjadi antara negara pertama yang menjalinkan hubungan diplomatik dengan Brunei. Kedua-dua negara telah menikmati hubungan mesra sebelum tahun 1959 apabila Brunei memperoleh pemerintahan sendiri. Kini, hubungan itu tertumpu terutamanya kepada pertahanan dan keselamatan, pendidikan, serta perdagangan.

Hubungan ekonomi
----------------

Dari 2012 hingga 2013, Brunei disenaraikan sebagai rakan dagangan ke-39 terbesar Australia dengan jumlah perdagangan dua hala antara kedua-dua negara mencecah U$1.026 bilion. Petroleum mentah Brunei merangkumi U$978 juta jumlah perdagangan. Terdapat juga beberapa guru Australia dan profesional lain bekerja di Brunei, manakala Australia menjadi salah satu destinasi bagi pelajar-pelajar Brunei.

Hubungan pertahanan
-------------------

Kedua-dua negara menikmati hubungan pertahanan, khususnya dalam latihan ketenteraan.

Rujukan
-------

1. 1 2  "Australia-Brunei Relations". Kementerian Hal Ehwal Luar dan Perdagangan. Diarkibkan daripada yang asal pada 24 Februari 2014. Dicapai pada 20 Februari 2014.
2. 1 2  Jatswan S. Sidhu (22 December 2009). *Historical Dictionary of Brunei Darussalam*. Scarecrow Press. m/s. 29–. ISBN 978-0-8108-7078-9.
3. ↑  "Sultan of Brunei heading to Australia". The Australian. 29 April 2013. Dicapai pada 20 Februari 2014.
4. 1 2 3 4 5  "Australia-Brunei bilateral relations". Department of Foreign Affairs and Trade. Januari 2014. Dicapai pada 20 Februari 2014.
5. ↑  Rabiatul Kamit (2 March 2012). "Brunei and Australia fortify defence relations". *The Brunei Times*. asiaone. Diarkibkan daripada yang asal pada 28 Februari 2014. Dicapai pada 20 Februari 2014.

| * l
* b
* s
Brunei Hubungan luar negeri Brunei |
| --- |
| Amerika | 
* Amerika Syarikat
* Kanada

 |  |
| Asia | 
* Bangladesh
* China
* Filipina
* India
* Indonesia
* Jepun
* Kemboja
* Korea Selatan
* Laos
* Malaysia
* Myanmar
* Oman
* Pakistan
* Qatar
* Rusia
* Singapura
* Thailand
* Turki
* Vietnam

 |
| Eropah | 
* Jerman
* Perancis
* Sepanyol
* United Kingdom

 |
| Oceania | 
* Australia
* New Zealand

 |
| Perjanjian | 
* British Forces Brunei

 |
| Pertikaian wilayah | 
* Laut China Selatan
	+ Kepulauan Spratly

 |
| Topik berkaitan | 
* Misi diplomatik dari / di Brunei
* Kementerian Hal Ehwal Luar Negeri

 |
**Sekolah Menengah Kebangsaan Pulau Carey** atau nama ringkasnya *SMK Pulau Carey*, merupakan sebuah Sekolah Menengah Kebangsaan yang terletak di Pulau Carey, Kuala Langat, Selangor Darul Ehsan. Sekolah ini mempunyai seramai 28 orang guru dan 3 orang staf bukan akademik. Dari segi komposisi pelajar, ramai dalam kalangan pelajar sekolah ini terdiri daripada bangsa India. Komposisi pelajar yang selebihnya diisi oleh pelajar berbangsa asli Mah Meri dan juga Melayu. 

Pada 2015, Sekolah Menengah Kebangsaan Pulau Carey memiliki 116 pelajar lelaki dan 108 pelajar perempuan, menjadikan jumlah keseluruhan murid seramai 224 orang. Ia mempunyai seramai 20 orang guru.2009 Mengikut unjuran 2015, bilangan keseluruhan pelajar sekolah ini ialah seramai 284 pelajar..

Sejarah
-------

Pencapaian
----------

Alamat
------

Sekolah Menengah Kebangsaan Pulau Carey
Pulau Carey
Selangor, Malaysia
Telefon = 331036143
Fax = 0

Pautan luar
-----------

* Sekolah Menengah Kebangsaan Pulau Carey
* Facebook Sekolah Menengah Kebangsaan Pulau Carey
**Sekolah Kebangsaan Manjoi (Satu)** atau nama ringkasnya *SK Manjoi (Satu)*, merupakan sebuah Sekolah kebangsaan yang terletak di Jalan Masjid, Kampong Manjoi.

Pada 2009, Sekolah Kebangsaan Manjoi (Satu) memiliki 327 pelajar lelaki dan 292 pelajar perempuan, menjadikan jumlah keseluruhan murid seramai 619 orang. Ia mempunyai seramai 44 orang guru.2009

Sejarah
-------

Dibuka pada Mei 1948 & dikenali sebagai Sekolah Melayu Douglas

Pelajar sulung adalah pelajar dari Sekolah Melayu Jalan Pasir Puteh, Sekolah Melayu Jalan Masjid, Sekolah Melayu Jalan Tembok, Sekolah Melayu Cator Avenue (SK Seri Kepayang).

Sebuah bangunan baru telah dibina di padang permainan pada tahun 1957 dan digunakan sepenuhnya pada 23 Ogos 1959.

Pada 1 Januari 1985, sekolah ini dikenali sebagai Sekolah Kebangsaan Manjoi .

Namun pada tahun 1988, KPM telah mengasingkan sekolah ini kepada dua buah sekolah (SK Manjoi Satu dan SK Manjoi Dua) kerana enrolmen murid menjangkau 3000 orang.

Pencapaian
----------

* Menjadi johan softball pada 2013

Alamat
------

Sekolah Kebangsaan Manjoi (Satu)
Jalan Masjid, Kampong Manjoi
30020, Ipoh
Negeri Perak, Malaysia
Telefon = 6055260408
Fax = 6055286572

Pautan luar
-----------

* Facebook Sekolah Kebangsaan Manjoi (Satu)
* Pusat sumber Sekolah Kebangsaan Manjoi (Satu)
**Istana Pulau Tiga** merupakan bangunan seluas 0.61201 hektar yang merupakan pusat pentadbiran Sultan Ahmad Tajuddin Halim Shah, Sultan Kedah yang ke-21 (1804 - 1845). Sultan Ahmad Tajuddin Halim Shah telah memindahkan pemerintahannya dari Kota Kuala Kedah ke Kota Kuala Muda dalam tahun 1804 - 1820 dan membina istana ini sebagai pusat pentadbiran. Istana ini terletak berhampiran Sungai Merbok dan Sungai Tukang di Kampong Baru, Pulau Tiga, Mukim Sungai Petani, Daerah Kuala Muda, Kedah. Istana Pulau Tiga mendapat nama sempena tiga buah pulau yang mengadapnya, yang dinamakan Pulau Tok Kuning, Pulau Tengah dan sebuah lagi tidak bernama.

Istana Pulau Tiga telah musnah terbakar dalam satu serangan tentera Siam pada 12 November 1821, yang turut memusnahkan Kota Kuala Kedah dan Alor Star. Akibat dari serangan Siam tersebut baginda sultan telah berundur ke Pulau Pinang dan kemudian ke Melaka, sebelum kembali berkuasa pada tahun 1842. Pada masa kini, hanya sisa kemusnahan istana ini yang masih tinggal sebagai bukti kewujudannya.

Pautan luar
-----------

*
**Hubbah binti Hulail** (Arab: حبة بنت هليلcode: ar is deprecated ), ialah nenek kepada Hasyim bin Abdu Manaf, dan oleh itu, nenek moyang kepada Nabi Muhammad.

Biografi
--------

Hubbah ialah anak perempuan Hulail bin Hubshiyyah bin Salul bin Ka'b bin Amr al-Khuza'i daripada Banu Khuza'ah, pemegang amanah dan penjaga Kaabah. Beliau berkahwin dengan Qusai bin Kilab, dan selepas bapanya meninggal dunia, kunci Kaabah diserahkan kepadanya. Qusai, mengikut wasiat Hulail, memegang amanah Kaabah selepasnya.

Hubbah tidak pernah berputus asa terhadap keturunan anak kesayangannya Abd Manaf. Dua cucu kesayangannya ialah anak kembar Amr dan Abd Syams, daripada Ātikah binti Murrah. Hubbah berharap peluang yang dilepaskan oleh Abd Manaf akan digantikan oleh cucu-cucu ini, terutamanya Amr, yang kelihatan lebih sesuai untuk peranan itu daripada mana-mana anak lelaki Abd al-Dar.

Keluarga
--------

Qusai bin Kilab mempunyai empat anak lelaki daripada Hubbah: Abd-al-Dar bin Qusai, Abdu'l Qusayy, Abd-al-Uzza ibn Qusai terhadap dewinya (Al-'Uzza) dan Abd Manaf ibn Qusai kepada berhala yang dihormati oleh Hubbah. Mereka juga mempunyai dua anak perempuan, Takhmur dan Barrah. Nama sebenar Abd Manaf ialah 'Mughirah', dan dia juga mempunyai nama panggilan 'al-Qamar' (Bulan) oleh kerana kekacakannya.

Hubbah bersalasilah dengan Nabi Muhammad dalam lebih daripada satu cara. Pertama, beliau ialah nenek moyang kepada bapanya Abdullah. Beliau juga merupakan nenek moyang kepada Ummu Habib dan Abdul-Uzza, masing-masing nenek sebelah ibu dan datuk kepada ibu Muhammad, Aminah binti Wahb.

Lihat juga
----------

* Salasilah keluarga Muhammad
* Senarai orang Hijaz terkenal

Rujukan
-------

1. 1 2  Lings, Martin (1983). *Muhammad: His Life Based on the Earliest Sources*. George Allen & Unwin. m/s. 6. ISBN 0946621330.
2. ↑  *History of al-Tabari Vol. 6, The: Muhammad at Mecca* (dalam bahasa Inggeris). 20: SUNY Press. 2015. ISBN 9781438423401. Dicapai pada 27 November 2017.CS1 maint: location (link)
3. ↑  Haykal, Muḥammad Ḥusayn (May 1994). *The Life of Muhammad*. m/s. 37. ISBN 9789839154177. Dicapai pada 27 November 2017.
4. 1 2  Maqsood, Ruqaiyyah Waris. "The Prophet's Line Family No 3 – Qusayy, Hubbah, and Banu Nadr to Quraysh". Diarkibkan daripada yang asal pada 30 May 2008. Dicapai pada 28 April 2014.
5. ↑  Maqsood, Ruqaiyyah Waris. "The Prophet's Family Line No. 4 – Amr (Hashim), the Founder of the Hashimites". Ruqaiyyah Waris Maqsood Dawah. Diarkibkan daripada yang asal pada 30 May 2008. Dicapai pada 4 August 2011.
6. ↑  Naim, Syed (2010). *Lineage of the Prophets*. AuthorHouse. ISBN 978-1452033518.
7. ↑  Watt, W.Montgomery (1998). *The History of Al-Tabari, Vol. 6: Muhammad at Mecca*. State University of New York Press, Albany. m/s. 18.
**Nuremberg Party Day Badge** (B.Jerman: *Nürnberger Parteitagsabzeichen 1929*|B.Melayu: *Lencana Hari Parti Nuremberg*) ialah sejenis pingat politik Parti Nazi (NSDAP) yang sangat dihormati. Ia telah dizahirkan pada 15 Ogos 1929 dan merupakan lencana kedua diiktiraf sebagai anugerah kebangsaan NSDAP.

Juga dikenali sebagai "Lencana Parti Nuremberg 1929", lencana ini dianugerahkan kepada ahli-ahli Parti Nazi yang telah menghadiri perhimpunan kebangsaan Parti Nazi di bandar Nuremberg. Selepas penubuhan Jerman Nazi, Lencana Hari Parti Nuremberg mengambil simbol "Old Guard" dan sering ditunjukkan oleh para pemimpin kanan, termasuk Adolf Hitler (yang biasanya tidak memakai lebihan anugerah Nazi) pada perhimpunan Nuremberg berikutnya.

Lencana tersebut mesti dipakai pada sebelah kiri dada pakaian seragam. Ia berukuran 21mm lebar dengan 48mm tinggi; ia memaparkan Istana Nuremberg di atas dengan tulisan "Nürnberg" dibawahnya. Seekor helang bertenggek diatas helmet yang berada ditengah dengan inskripsi "1914-1919 NSDAP Parteitag" disekelilingnya.

Pada November 1936, Hitler memberi "perintah" baru untuk "Darjah dan Anugerah" Reich Ketiga. Anugerah utama NSDAP disenaraikan mengikut perintah ini: 1. Coburg Badge; 2. Nürnberg Party Badge 1929; 3. SA Treffen at Brunswick 1931; 4. Golden Party Badge; 5. Blutorden; diikuti oleh lencana-lencana Gau dan Golden HJ Badge.

Nota
----

1. 1 2 3  Angolia 1989, m/s. 199.
2. ↑  Angolia 1989, m/s. 197.
3. ↑  Dombrowski, Hanns (1940), *Orders, Ehrenzeichen und Titel*.

Rujukan
-------

* Angolia, John (1989). *For Führer and Fatherland: Political & Civil Awards of the Third Reich*. R. James Bender Publishing. ISBN 0912138165.CS1 maint: ref=harv (link)
**Datuk Kampo Radjo** (1922-1988) lahir di Kampung Batagak, Sumatera Barat, Indonesia. Nama sebenarnya ialah Nafias bin Rasul. Datuk Kampo Radjo adalah gelaran tradisi dalam masyarakat Minangkabau. 

Dia mendapat pendidikan agama di surau dan pendidikan sekular dari sekolah dasar hingga ke sekolah pertanian. Selepas lulus sekolah perdagangan, beliau menubuhkan sekolah perdagangan swasta.

Politik
-------

Beliau mendapat kesedaran politik setelah mendapat pendidikan agama dan pergerakan politik Sarekat Islam yang aktif di Indonesia. Ketika berumur 16 tahun, dia menjadi Ketua Cawangan Pemuda Muslimin Indonesia di Bukittinggi, Sumatera. Kemudian mengikuti kursus kader anjuran Sarekat Islam selama dua tahun di Jakarta, Pulau Jawa. Beliau kenal rapat dengan Abikusno Chokrosuyoso dan Aruji Kartawinata. Ekoran itu dia ditahan penjajah Belanda kerana aktif dalam Sarekat Islam. Jepun mengharamkan Sarekat Islam semasa menduduki Indonesia 1941-1945. Pada 1945, semua parti politik dibenarkan bergerak semua. Oleh itu Kampo Radjo ditugaskan untuk menghidupkan semula Sarekat Islam di Sumatera Utara. 1946 dia ke pulau Jawa untuk memulihkan Sarekat Islam di sana.

Pada 1947, Kampo Radjo berhijrah ke Kuala Lumpur dan menyertai Pertubuhan Kebangsaan Melayu Bersatu (UMNO) sebagai ahli biasa dan kemudian Bendahari UMNO Hulu Langat, Selangor. Pada 1959, beliau menang bertanding dalam Pilihan raya Malaysia 1959 dan menjadi wakil rakyat DUN Semenyih dan Beranang. Beliau juga merupakan EXCO Pertanian Kerajaan Negeri Selangor. 

Kampo Radjo keluar parti UMNO bersama bekas Menteri Pertanian Malaysia, Abdul Aziz Ishak dan menubuhkan Parti Perhimpunan Kebangsaan. Abdul Aziz Ishak menjadi pengerusi sementara dan Kampo Radjo sebagai timbalan pengerusi. Parti itu bergabung dengan Front Sosialis Rakyat Malaya dan Kampo Radjo terpilih sebagai Bendahari.

Semasa Konfrontasi Indonesia-Malaysia 1962, Kampo Radjo ditahan selama empat tahun (1965-1968) di bawah Akta Keselamatan Dalam Negeri (ISA) bersama Abdul Aziz Ishak,Pak Sako, Datuk Raja Hanifah dan Husin Yaakub kerana dilihat pro Indonesia. Selepas dibebaskan, Kampo Radjo menyertai Parti Rakyat Malaysia yang dipimpin oleh Ahmad Boestamam dan memegang beberapa jawatan penting seperti Bendahari Agung, Timbalan Pengerusi dan akhirnya Pengerusi Parti Rakyat (1980-1988). 

Beliau meninggal dunia pada 11 Ogos 1988.

Rujukan
-------
**Idris Sardi** (7 Jun 1938 – 28 April 2014) merupakan seorang pemain biola Indonesia.

Biografi
--------

Idris Sardi dilahirkan pada 7 Jun 1938 kepada Mas Sardi, seorang komposer Indonesia, dan Hadidjah, seorang pelakon Indonesia.

Idris belajar bermain biola ketika berusia enam tahun. Pada usia 10, beliau mengadakan persembaha di khalayak ramai buat kali pertama di Yogyakarta pada tahun 1949. Persembahan beliau mendapat perhatian kerana bakat tidak diragui beliau.

Idris juga dikenali secara meluas sebagai komposer berbakat. Beliau telah dianugerahkan Anugerah Citra yang berprestij untuk bunyi terbaik dalam beberapa filem, iaitu *Pengantin Remaja* pada tahun 1971, *Perkahwinan* pada tahun 1973, *Cinta Pertama* pada tahun 1974, dan *Doea Tanda Mata* pada tahun 1985. Idris mengarang sekitar 1,900 lagu, empat daripada yang memenangi anugerah Piala Citra untuk Skor Filem Terbaik pada 1970-an dan 1980-an.

Idris ialah bapa kepada pelakon Santi Sardi dan pelakon Lukman Sardi, dari pernikahannya dengan Zerlita. Selepas menceraikan isteri keduanya, pelakon Indonesia Marini, Idris berkahwin dengan Ratih Putri.

Sardi meninggal dunia pada 28 April 2014 di Hospital Meilia di Cibubur, Indonesia pada usia 75 tahun.

Rujukan
-------

1. 1 2 3 4  "Idris Sardi dies aged 76". Thejakartapost.com. 2014-04-28. Dicapai pada 2014-04-28.

Pautan luar
-----------

* Idris Sardi di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Australia
* Belanda

 |
| Lain-lain | 
* MusicBrainz (artis)

 |

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Orang Kpelle** (juga dikenali dengan nama *Guerze, Kpwesi, Kpessi, Sprd, Mpessi, Berlu, Gbelle, Bere, Gizima,* atau *Buni*) ialah kumpulan etnik terbesar di Liberia. Mereka menghuni wilayah yang terbentang dari Liberia tengah sehingga Guinea. Mereka menuturkan bahasa Kpelle yang tergolong ke dalam rumpun bahasa Mande.

Walaupun wilayah mereka memiliki curah hujan yang tinggi dan tanah yang keras, mata pencarian utama orang Kpelle ialah sebagai petani beras. Secara tradisional, suku ini dipimpin oleh pelbagai ketua suku yang berperanan sebagai penjaga ketertiban dan mediator untuk menyelesaikan persengketaan. Suku Kpelle dikenali sebagai kelompok etnik pedesaan yang konservatif.

Sejarah
-------

Suku Kpelle menghuni wilayah Sudan Utara pada abad ke-16. Kemudian mereka berpindah ke wilayah Afrika Barat Daya yang kini menjadi sebahagian dari Mali. Mereka pindah akibat meletusnya konflik di Sudan. Beberapa pindah ke Liberia, Mauritania, dan Chad. Terdapat pula beberapa orang di Sudan Utara yang masih memiliki darah Kpelle.

Rujukan
-------

1. ↑  Fulton, Richard M. (1972). "The Political Structures and Functions of Poro in Kpelle Society". *American Anthropologist*. n.s. **74** (5): 1218–1233. doi:10.1525/aa.1972.74.5.02a00140.
2. ↑  "Off Campus Access". *login.mctproxy.mnpals.net*. Dicapai pada 28 April 2020.
3. ↑  "Kpelle". *www.sscnet.ucla.edu*. Dicapai pada 28 April 2020.
4. ↑  Fiske, Alan. "Kpelle". *www.sscnet.ucla.edu*. Dicapai pada 2018-06-14.

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Israel
* Amerika Syarikat
* Republik Czech

 |
| Lain-lain | 
* SUDOC (Perancis)
	+ 1

 |